Základná škola – Pohranice 444

**Usmernenie riaditeľky školy k úprave postupu, organizácie a podmienok výchovy a vzdelávania v ZŠ –Pohranice 444**

**platný od 3. mája 2021.**

Tento dokument rešpektuje opatrenia a nariadenia Úradu verejného zdravotníctva SR, MŠVVaŠ a nariadenie Vlády. Vstup žiakov na prezenčné vyučovanie bude podmienený farbou okresu - ružové, červené a bordové okresy. Školy v nich sa otvárajú podľa COVID automatu: https://www.minedu.sk/mapa-covid-skolsky-automat/. Pre ružové a červené okresy platia identické podmienky. Pre bordové okresy sú iné podmienky.

Náš okres patrí od 3. 5. 2021 do ružovej farby okresu a preto pre školu platia nasledovné podmienky:

1. Od pondelka 3.5.2021 je prezenčné vyučovanie v našom okrese bez obmedzení. Vstup žiaka do budovy školy **nie je** podmienený negatívnym testom žiaka alebo jeho zákonného zástupcu.
2. Stále platí zákaz vstupu  cudzích osôb do budovy školy. Pod cudzou osobou sa rozumie akákoľvek cudzia osoba s výnimkou žiakov a zamestnancov školy.
3. Ak chce zákonný zástupca **vstúpiť** do priestorov školy, musí sa preukázať dokladom o negatívnom teste nie starším ako 7 dní alebo potvrdením o výnimke z testovania.
4. Naďalej platí povinnosť  prekrytia horných dýchacích ciest, ktoré  upravuje vyhláška ÚVZ SR č.175/2021 zo dňa15. 4. 2021
5. Čestné vyhlásenie o bezinfekčnosti predkladá zákonný zástupca dieťaťa triednemu učiteľovi vždy len po 3-dňovej neprítomnosti žiaka v škole (vrátane soboty a nedele) v elektronickej podobe cez edupage (**príloha č. 8- *Vyhlásenie o bezinfekčnosti – (8) žiak a zákonný zástupca – Platí od 3.5. 2021)***
6. Naďalej platí zákaz zhromažďovania sa pred školou. Odporúčame dodržiavať 2-metrové odstupy.

Toto usmernenie je možné podľa aktuálnych potrieb meniť, dopĺňať.

V Pohraniciach, 30. 4. 2021 PaedDr. Adriana Vojtelová

 riaditeľka školy